รัฐบาลไทย-ข่าวทำเนียบรัฐบาล-อีกหนึ่งผลงาน “5 ยุทธศาสตร์เฉลิมชัย” “อลงกรณ์” เผยพร้อมตั้งสภาเกษตรอินทรีย์พีจีเอส. เป็นครั้งแรกในประเทศไทย พร้อมสร้างระบบบิ๊กดาต้าออร์กานิค (Organic Big Data)
วันพฤหัสบดีที่ 27 พฤษภาคม 2564
อีกหนึ่งผลงาน “5 ยุทธศาสตร์เฉลิมชัย” “อลงกรณ์” เผยพร้อมตั้งสภาเกษตรอินทรีย์พีจีเอส. เป็นครั้งแรกในประเทศไทย พร้อมสร้างระบบบิ๊กดาต้าออร์กานิค (Organic Big Data)
ล่าสุดขยายพื้นที่เกษตรอินทรีย์เกือบ 4 แสนไร่ พร้อมเดินหน้าเกษตรกรรมยั่งยืนในเมือง (Urban Farming) จัดตั้งกลไกขับเคลื่อนทั่วประเทศแล้ว
วันนี้(27พ.ค. 2564)นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะอนุกรรมการขับเคลื่อนเกษตรกรรมยั่งยืนเปิดเผยถึงผลการประชุมครั้งที่3/2564ผ่านระบบZOOMโดยมีนายวิชัยไตรสุรัตน์ผู้ช่วยปลัดกระทรวงเกษตรฯนายมนัสกําเนิดมณีผู้ตรวจราชการกระทรวงเกษตรฯนายธีระวงษ์เจริญประธานอนุกรรมการเกษตรทฤษฎีใหม่และเกษตรผสมผสานผู้แทนสภาเกษตรกรแห่งชาติ นายปริญญาพรศิริชัยวัฒนาประธานอนุกรรมการเกษตรอินทรีย์ประธานชมรมเกษตรอินทรีย์แห่งประเทศไทยคณะอนุกรรมการวนเกษตรและเกษตรธรรมชาติตัวแทนส่วนราชการที่เกี่ยวข้องภาคเอกชนและภาคเกษตรกรร่วมหารือในประเด็นสําคัญในการติดตามความก้าวหน้าการขับเคลื่อนโครงการพัฒนาเกษตรกรรมยั่งยืนในเมืองการดําเนินงานของคณะทํางานด้านเกษตรอินทรีย์ด้านวนเกษตรและเกษตรธรรมชาติและด้านเกษตรทฤษฎีใหม่และเกษตรผสมผสานเพื่อการพัฒนาภาคการเกษตรไทยตาม“5ยุทธศาสตร์เฉลิมชัย”ของดร.เฉลิมชัยศรีอ่อนรัฐมนตรีว่าการกระทรวงเกษตรฯในฐานะประธานคณะกรรมการบริหารการพัฒนาระบบเกษตรกรรมยั่งยืนตามแนวทางศาสตร์พระราชา
สําหรับผลการประชุมในวาระสําคัญสรุปได้ดังนี้
1.โครงการการพัฒนาเกษตรกรรมยั่งยืนในเมือง(Sustainable Urban Agriculture Development Project)มีเป้าประสงค์ในการพัฒนาเกษตรกรรมและเพิ่มพื้นที่สีเขียวในเขตเมืองพร้อมกับการพัฒนาการเกษตรในเมือง(Urban Farming)ภายใต้นโยบายการพัฒนาระบบเกษตรกรรมยั่งยืนและเป้าหมายการพัฒนาที่ยั่งยืน17ประการของสหประชาชาติเพื่อโลกอนาคต(UN Sustainable Development Goals : 17 aspects for future world)ซึ่งสอดคล้องกับเป้าหมายที่11การพัฒนาเมืองและชุมชนอย่างยั่งยืน(Sustainable cities and communities: Make cities inclusive, safe, resilient and sustainable)ซึ่งในปี2562ประเทศไทยมีประชากรในเมืองมากกว่าในชนบทเป็นครั้งแรกตามปรากฏการณ์การขยายตัวของเมือง(Urbanization)ซึ่งก่อให้เกิดความเสี่ยงต่อภาวะความไม่มั่นคงทางอาหารยิ่งขึ้นโดยอาศัยหน่วยงานภาครัฐเอกชนเกษตรกรและภาคประชาชนร่วมบูรณาการขับเคลื่อนพร้อมกันเพื่อการพัฒนาและเพิ่มพื้นที่สีเขียวในเมืองให้เกิดประสิทธิภาพและเป็นไปในทิศทางเดียวกันทั่วประเทศทั้งในระดับเขตระดับจังหวัดเขตปกครองท้องถิ่นพื้นที่อยู่อาศัยสถานที่สําคัญต่างๆให้เป็นแหล่งผลิตอาหารสร้างความมั่นคงทางอาหารในเมืองและเพิ่มพื้นที่สีเขียวโดยพัฒนาให้เป็นแหล่งเรียนรู้เช่นจัดทําQR codeให้ความรู้เกี่ยวกับชนิดของพืชและสมุนไพรรวมทั้งการใช้ประโยชน์
โดยจัดตั้งกลไกการขับเคลื่อนโครงการการพัฒนาเกษตรกรรมยั่งยืนในเมืองดังนี้1)คณะอนุกรรมการขับเคลื่อนโครงการการพัฒนาเกษตรกรรมยั่งยืนในเมืองระดับเขตตามการแบ่งเขตตรวจราชการของกระทรวงฯ2)คณะอนุกรรมการขับเคลื่อนโครงการการพัฒนาเกษตรกรรมยั่งยืนในเมืองระดับจังหวัด3)คณะอนุกรรมการขับเคลื่อนโครงการการพัฒนาเกษตรกรรมยั่งยืนในเมืองในพื้นที่กรุงเทพมหานคร4)คณะทํางานขับเคลื่อนโครงการพัฒนาเกษตรกรรมยั่งยืนในเมืองในพื้นที่วัด(Green Temple) 5)คณะทํางานขับเคลื่อนโครงการการพัฒนาเกษตรกรรมยั่งยืนในเมืองในพื้นที่วิทยาลัย(Green College) 6)คณะทํางานขับเคลื่อนโครงการการพัฒนาเกษตรกรรมยั่งยืนในเมืองในพื้นที่โรงเรียน(Green School) 7)คณะทํางานขับเคลื่อนโครงการการพัฒนาเกษตรกรรมยั่งยืนในเมืองในพื้นที่มหาวิทยาลัย(Green Campus) 8)คณะทํางานขับเคลื่อนโครงการการพัฒนาเกษตรกรรมยั่งยืนในเมืองในพื้นที่การเคหะแห่งชาติ9)คณะทํางานขับเคลื่อนโครงการการพัฒนาเกษตรกรรมยั่งยืนในเมืองระดับชุมชนและท้องถิ่น(Green Community)และ10)คณะทํางานขับเคลื่อนโครงการการพัฒนาเกษตรกรรมยั่งยืนในพื้นที่อาคารชุด(Green Condo)
2.การจัดตั้งสถาบันเกษตรอินทรีย์แห่งชาติ(องค์การมหาชน)ขณะนี้อยู่ระหว่างขั้นตอนการพิจารณาของสํานักพัฒนาระบบบริหารก่อนการดําเนินการต่อไป
3.การจัดทําระบบฐานข้อมูลกลางเกษตรอินทรีย์(Organic Big Data Center)โดยสามารถเข้าชมได้ที่https://organicmoac.ldd.go.thข้อมูลปัจจุบันณวันที่25พฤษภาคม2564มีพื้นที่เกษตรอินทรีย์ในฐานข้อมูลออนไลน์รวมทั้งสิ้น397,037.24ไร่
4.ความก้าวหน้าการจัดตั้งคณะกรรมการบริหารสภาเกษตรอินทรีย์พีจีเอสแห่งประเทศไทยขณะนี้พร้อมดําเนินการจัดตั้งโดยมีองค์ประกอบและอํานาจหน้าที่ประกอบด้วยประธานกรรมการ1คนกรรมการและเลขานุการ1คนโดยการคัดเลือกจากคณะกรรมการบริหารสภาฯและกรรมการจํานวน20คนแบ่งเป็นผู้แทนองค์กรจัดระบบ(3แห่ง)เกษตรกรเกษตรอินทรีย์PGS 4ภาค(8คน),ผู้แทนสถาบันการศึกษา(4แห่ง),ผู้ประกอบการด้านการผลิตเกษตรอินทรีย์และจําหน่ายเกษตรอินทรีย์PGS 4แห่ง,เกษตรกรรุ่นใหม่ประเทศไทย(1คน),สมาคมผู้บริโภคอินทรีย์ไทย1แห่งและผู้แทนภาครัฐ(1แห่ง)โดยมีอํานาจหน้าที่หลักได้แก่การกําหนดกรอบเกษตรอินทรีย์ระบบการรับรองแบบมีส่วนร่วมจัดระบบการกํากับดูแลและติดตามการเทียบเคียงการยอมรับกระบวนการรับรองเกษตรอินทรีย์แบบมีส่วนร่วมรวมทั้งสื่อสารประชาสัมพันธ์จัดทําฐานข้อมูลเกษตรอินทรีย์ระบบการรับรองแบบมีส่วนร่วม
5.ความก้าวหน้าโครงการ1ตําบล1กลุ่มเกษตรทฤษฎีใหม่ขณะนี้มีผลดําเนินโครงการไปแล้วโดยมีเป้าหมาย4,009ตําบล648อําเภอ75จังหวัดจํานวนเกษตรกรที่เข้าร่วมโครงการ29,706รายและมีจ้างงานจํานวน14,076ราย
6.คู่มือสําหรับประชาชนในการปฏิบัติตามข้อตกลงบันทึกความเข้าใจการส่งเสริมการปลูกไม้เศรษฐกิจในเขตปฏิรูปที่ดินเพื่อเกษตรกรรมโดยที่ประชุมมอบหมายให้จัดทําคู่มือสําหรับประชาชนในเรื่องการส่งเสริมไม้เศรษฐกิจเป็นพืชเศรษฐกิจใหม่
7.นิยามใหม่“วนเกษตร”ซึ่งผ่านความเห็นชอบของคณะกรรมการบริการการพัฒนาเกษตรกรรมยั่งยืนแล้วจะทําให้การพัฒนาวนเกษตรขยายตัวเพิ่มขึ้นหลังจากติดกรอบนิยามเดิมมาเป็นเวลานานหลายปี
8.เรื่องการจัดตั้งสถาบันเกษตรอินทรีย์แห่งชาติ(องค์การมหาชน)มีความคืบหน้าหลังจากคณะกรรมการบริหารการพัฒนาระบบเกษตรกรรมยั่งยืนเห็นชอบในหลักการเมื่อวันที่13พ.ค.ที่ผ่านมาขณะนี้ปลัดกระทรวงเกษตรและสหกรณ์ได้มอบให้สํานักพัฒนาระบบบริหารสํานักงานปลัดกระทรวงเกษตรฯพิจารณาดําเนินการต่อไปแล้ว.